《赠觉僧首 其一》
宋代·葛胜仲

道貌堂堂老不臞，照斋佚阁送居诸。断常不著安禅后，寻伺皆空入定馀。

护戒独持螺画行，翻经时作鹿轮书。山城为令真非恶，更喜游从得浩初。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。